তোমরা কি বলতে পারো ভাষা কাকে বলে? ভাষা হলো মনের ভাব প্রকাশ করা। যেমন ধরো, আমরা যেভাবে হাসি, কাঁদি, কথা বলি, আমাদের মনে যে ভাব জন্মে তা অন্যের কাছে প্রকাশ করি। মূলত এটাই হলো ভাষা। পাখি, জীব-জন্তু ওরাও কথা বলে। ওরাও নিজের ভাব প্রকাশ করার জন্য নানাভাবে ডাকে, ওটাও তাদের ভাষা। সব পাখি, জীব-জন্তুর ভাষা বা মুখের ডাক যেমন এক নয় তেমনি প্রত্যেক দেশের মানুষের ভাষাও এক রকম নয়। এক এক দেশের ভাষা এক এক রকম। যেমন ভারত, পাকিস্তান, চীন, জাপান, এমনকি আমাদের বাংলাদেশসহ সারাবিশ্বের ভাষা ভিন্ন ভিন্ন। তাহলে এবার বলতো আমাদের বাংলাদেশের ভাষার নাম কী? তোমরা হয়তো বলতে পারো একেবারে সোজাÑ হ্যাঁ আসলে তাই আমাদের বাংলাদেশের ভাষার নাম বাংলাভাষা। এ ভাষা আমাদের কে দান করেছেন জানো? আমাদের প্রিয় কবি ফররুখ আহমদের একটি গানের কলি থেকেই আমরা তা জেনে নিই।